València a 10 de setembre de 2015

**MENJADOR ESCOLAR (+ Informacions i/o aclariments)**

Donades les instruccions de funcionament per al menjador durant el curs 2015-2016 vos comuniquem que:

* Des de setembre fins a juny es disposarà de beques de menjador.
* L'Administració ha de confirmar la llista definitiva de puntuació, ara només disposem de la provisional. (Recursos d'alçada per desacords amb la puntuació: Per presentar-lo disposeu d'un mes -després de la publicació de la llista definitiva de punts-).
* La nota de tall que ens han comunicat és la següent:

1. Beca “**A**”: Famílies que tenen concedits **19 i 20** punts; per tant, abonaran cada mes 0'31 € per dia i xiquet/a.
2. Beca tipus “**B**”: Per a les famílies amb **15,16, 17 i 18** punts. En aquest cas correspon abonar cada mes 1'49 € per xiquet/a i dia.

* La Conselleria farà l'ingrés de 1.30€ per dia i per a tots els/les comensals des de setembre fins a juny, per tant, el preu del menjador durant **tot** el curs escolar serà de 4.25€ per comensal/dia.
* **Preu setembre (menys la reserva de 20€ que algunes famílies van aportar a juny/juliol)**: 63'75 € rebut complet sense beca // 22,35 € comensals amb beca “B”// 4,65 € comensals amb beca “A”.
* **Ús de menjador en dies solts**: Des de setembre a juny funcionarà el sistema establert d'abonaments **i no el de pagament en efectiu** com abans es feia en setembre i juny considerats fins enguany mesos extraordinaris.
* Cas de **no** necessitar fer ús del menjador a setembre, tothom tranquil, perquè a final de setembre s'enviarà una fitxa a complimentar per inscriure's al menjador d'Octubre a maig.
* Recordem a les famílies d'alumnes becaris que, malgrat que s'entén, cal fer ús durant totel curs escolar (setembre-juny) de la beca concedida.
* **IMPORTANT**: Cas que no reservareu en juny/juliol passat per al menjador de setembre, **HEU DE RESERVAR MENJADOR PER AL PRESENT MES DE SETEMBRE siguen o no becaris els vostres fills/es**.
* El preu dels diferents mesos de menjador estarà exposat als cristalls de l'entrada al centre i publicat a la Web de l'AMPA. El preu s'ha cal·lculat pensant que el 22 de gener i 15 de març de 2016 siguen no lectius; cas d'haver-hi canvis al respecte, informarem a les famílies en la forma més adient donat que variaria el preu mensual de gener i de març publicat.
* Si no ho heu fet abans:

1. Durant el matí de **del dia 9 de setembre i per a l'esmentat mes de setembre,** podeu sol·licitar que els vostres fills/es siguen comensals de menjador. Ho podeu fer de forma presencial o telefònica però respectant en ambdós casos l'horari d'atenció al públic -12'30 a 14 h-.
2. Tanmateix es pot reservar menjador per a setembre al llarg d'aquest mes però únicament en horari d'atenció exposat als cristalls del centre.
3. En aquestos casos -reserva de menjador per a la totalitat de dies de setembre- (tornem a insistir, referint-se exclusivament a setembre), el xiquet/a dinarà al centre a l'endemà d'haver-se feta efectiva la reserva.

* Lloc i data pagament rebut setembre o per lliurar la còpia de la transferència /ingrés bancari: Consergeria el dilluns 14 o dimarts 15 de 8'55 a 9'10 h.

Atentament, La Direcció